শাহ্ সূফী মোহাম্মদ মোহেব্বুল্লাহ (১৯৫০-২০২৪) বাংলাদেশের একজন বিশিষ্ট ইসলামী ব্যক্তিত্ব, ধর্ম প্রচারক, পীর ছিলেন, বাংলাদেশে ইসলাম প্রচার ও প্রসারে তিনি ব্যাপক অবদান রেখেছেন।   প্রারম্ভিক জীবন  বাশাহ্ মোহাম্মদ মোহেব্বুল্লাহ (পূর্ণ নাম: আবু মাহবুব শামসুল আরেফীন শাহ্ মোহাম্মদ মোহেব্বুল্লাহ) বাংলা ১৩৫৭ সন মোতাবেক ইংরেজি ১৯৫০ খ্রিস্টাব্দে জন্মগ্রহণ করেন। তিনি দক্ষিণ বাংলার বরিশাল বিভাগের পিরোজপুর জেলার ছারছীনা গ্রামে, বাংলাদেশের ঐতিহ্যবাহী আকন বংশে জন্মগ্রহণ করেন।  তার পিতা শাহ্ সূফী আবু জাফর মোহাম্মদ ছালেহ (রহ.) ছিলেন বাংলাদেশের বিশিষ্ট ইসলামি ব্যক্তিত্ব -আধ্যাত্মিক শিক্ষাকেন্দ্র,বাংলাদেশের অন্যতম দরবার শরীফ ও ধর্মীয় প্রতিষ্ঠান ছারছীনা দরবার শরীফ এর ২য় পীর ছিলেন, যিনি ১৯৮০ সালে "স্বাধীনতা পুরস্কার" লাভ করেন। তার মাতা মোসাম্মাত মনোয়ারা বেগম একজন ধর্মপরায়ণ ও সদালাপী গৃহিণী ছিলেন। তিনি ছিলেন তিন ভাই দুই বোনের মধ্যে  তৃতীয় সন্তান।     শিক্ষাজীবন  ১৯৬১ খ্রিস্টাব্দে তিনি তদ্বীনিয়া মাদ্রাসা নামে পরিচিত। সেখানে প্রাথমিক শিক্ষা সম্পন্ন করার পর তিনি ছারছীনা দারুচ্ছুন্নাত আলিয়া মাদ্রাসা থেকে দাখিল ও আলিম এবং ছারছীনা দারুসসুন্নাত কামিল মাদ্রাসা থেকে ফাজিল ও কামিল ডিগ্রি অর্জন করেন। ১৯৭৫ সালে তিনি ছারছীনা কামিল মাদ্রাসা থেকে প্রথম শ্রেণিতে কৃতিত্বের সঙ্গে উত্তীর্ণ হন। তার শিক্ষাজীবনে তিনি দেশের শীর্ষস্থানীয় প্রায় ৩০ জন ওস্তাদের কাছ থেকে ইসলামী জ্ঞান অর্জন করেন। ক্লাসের পাঠ্যসূচির পাশাপাশি তিনি কুরআন, হাদিস, তাফসির, ফিকহসহ ইসলামী শিক্ষার বিভিন্ন শাখায় বিশেষ দক্ষতা অর্জন করেন। পাশাপাশি, তিনি মুজাদ্দিদে যামান শাহ্ সূফী আবু জাফর মোহাম্মদ ছালেহ (রহ.)-এর কাছ থেকে তালিম, তারবিয়ত ও তাসাউফের শিক্ষা ও প্রশিক্ষণ গ্রহণ করেন।     উল্লেখযোগ্য ওস্তাদগণ     মুমতাজুল ফুকাহা আলহাজ্ব হযরত মাওলানা তাজাম্মুল হুসাইন খাঁন (রহঃ)       বাংলার অদ্বিতীয় মুহাদ্দিস আল্লামা নিয়াজ মাখদুম খোত্তানী (রহঃ)       মাওলানা আঃ কুদ্দুস ছাহেব (রহঃ)       মাওলানা আজিজুর রহমান নেছারাবাদী (কায়েদ ছাহেব) রহঃ       হযরত মাওলানা আঃ মজিদ ছাহেব (রহঃ)       হযরত মাওলানা আবুল খায়ের মোহাম্মদ আঃ আজিজ (রহঃ)       হযরত মাওলানা সূফী আঃ রশিদ ছাহেব       হযরত মাওলানা রফিকুল্লাহ নেছারী (পটুয়াখালী হুজুর)   বিবাহ ও সন্তান    ১৯৮০ সালে মাওলানা আবুল আনসার মুহাম্মদ আব্দুল কাহহার সিদ্দিকী (রহ.) ফুরফুরা শরীফের তৎকালীন পীরের কন্যার সঙ্গে বিবাহ বন্ধনে আবদ্ধ হন। এই বৈবাহিক সম্পর্কের মাধ্যমে ধর্মীয় কর্মকাণ্ডে পারস্পরিক সহযোগিতার ভিত্তি স্থাপিত হয়। তিনি দুই পুত্র সন্তন ও তিন কন্যা সন্তান রেখে যান।  এই দাম্পত্য জীবনে তাঁর দুই পুত্র ও তিন কন্যা সন্তানের জন্ম হয়। বড় পুত্র শাহ্ আবু নছর নেছারুদ্দীন আহমেদ হোসাইন (মা.জি.আ.) বর্তমানে ছারছীনা দরবার শরীফের পরিচালনার দায়িত্বে নিয়োজিত এবং পিতার ধর্মীয় মিশন পরিচালনা করছেন।ছোট সাহেবজাদা আলহাজ্ব হযরত মাওলানা হাফেজ শাহ্ আবু বকর মোহাম্মদ ছালেহ নেছারুল্লাহ (ছোট হুজুর কেবলা) (মা.জি.আ.) দ্বীনি খেদমতে যুক্ত থেকে বড় ভাইয়ের সঙ্গে সহযোগিতা করছেন।   তিন কন্যা ও তাঁদের স্বামীরাও ইসলামি শিক্ষা গ্রহণ করে ধর্মীয় কর্মকাণ্ডে সম্পৃক্ত রয়েছেন। সন্তানদের সকলেই ইসলামী শিক্ষায় শিক্ষিত হন এবং পিতার ধর্মীয় আদর্শ ও কর্মকাণ্ডের ধারাবাহিকতা রক্ষায় ভূমিকা পালন করেন।   কর্মজীবন ও দ্বীনি খেদমত   ১৯৭৫ থেকে ১৯৭৭ সাল পর্যন্ত ছারছীনা দারুস্‌সুন্নাত কামিল মাদ্রাসার অধ্যক্ষ হিসেবে দায়িত্ব পালন করেন। ১৯৭৭ সালে বাংলাদেশ জমইয়াতে হিযবুল্লাহর কেন্দ্রীয় নায়েবে আমীরের পদে অধিষ্ঠিত হন। পরবর্তীতে ১৯৮৩ সালে ছালেহিয়া ট্রাস্টি বোর্ড, ছারছীনা মাদ্রাসা এবং বাংলাদেশ জমিয়তে উলামার সেক্রেটারি পদে একযোগে নিযুক্ত হন।  ১৯৯০ সালের ১৬ই ফেব্রুয়ারি, শুক্রবার বাদ জুমা ছারছীনা দরবার শরীফের পীর হিসেবে আনুষ্ঠানিকভাবে দায়িত্ব গ্রহণ করেন এবং তাজদীদি বাইয়াত প্রদান করেন। এরপর মৃত্যুর আগ পর্যন্ত বাংলাদেশ জমইয়াতে হিযবুল্লাহর আমীর এবং বাংলাদেশ জমিয়াতুল মোদার্রেছীনের প্রধান পৃষ্ঠপোষক হিসেবে দ্বীনি দায়িত্ব পালন করেন। এছাড়া, ঢাকার মহাখালিস্থ মসজিদে গাউসুল আজমের মুতাওয়াল্লী হিসেবেও দায়িত্ব পালন করেন।  দ্বীনি শিক্ষা ও সংগঠনের বিকাশে তাঁর অবদান অনস্বীকার্য। ১৯৭৭ সালে ছারছীনা শরীফের মাজারের পাশেই প্রতিষ্ঠা করেন দারুচ্ছুন্নাত একাডেমি। ১৯৯৭ সালে মাসিক কুড়িমুকুল পত্রিকা প্রকাশ শুরু করেন। ২০০০ সালে আলিয়া মাদ্রাসা সংস্কারে এক দশকের প্রচেষ্টা ব্যর্থ হলে, তিনি পুরাতন নেছাবভিত্তিক “দারুল উলুম মাদ্রাসা”কে নতুন করে সাজিয়ে “ছারছীনা দারুচ্ছুন্নাত জামেয়া-এ-নেছারিয়া দ্বীনিয়া মাদ্রাসা” নামকরণ করেন।  ২০০৫ সালে তিনি “দীনিয়া মাদ্রাসা বোর্ড” প্রতিষ্ঠা করেন এবং নিজ হাতে “বিসমিল্লাহির রহমানির রহীম” লিখে তা উদ্বোধন করেন। ২০১১ সালে “বাংলাদেশ যুব হিযবুল্লাহ” ও “আইম্মায়ে হিযবুল্লাহ” প্রতিষ্ঠার মাধ্যমে যুব সমাজকে দ্বীনি খেদমতে সম্পৃক্ত করেন।  ছারছীনা দরবার শরীফে তাঁর স্থাপিত বিভিন্ন স্থাপনা হলো: ছয় তলা বিশিষ্ট দ্বীনিয়া ভবন, দ্বীতলা ডাইনিং হল, রিজার্ভ পুকুর, উপমহাদেশের সর্বোচ্চ (৩১৮ ফুট) মিনারবিশিষ্ট সাততলা মসজিদ, হিযবুল্লাহ কমপ্লেক্স, মাহফিল স্টেইজ, বিশাল মাহফিল ময়দান ও মেহমানখানা। এছাড়াও “জুলফিকার হামদ-নাত ও গজল পরিবেশক দল” নামে একটি সাংস্কৃতিক গোষ্ঠী গঠন করেন। এই সকল উন্নয়ন ছারছীনা দরবারকে এক প্রাণবন্ত শহরে পরিণত করেছে।  আন্তর্জাতিক পরিমণ্ডলেও ছিল তাঁর পরিচিতি ও প্রভাব। ১৯৯৪ সালে ইরাকের প্রেসিডেন্ট সাদ্দাম হোসেনের দাওয়াতে “আলমে ইসলামী আন্তর্জাতিক সম্মেলনে” অংশগ্রহণ করেন এবং বিশেষ সম্মাননা লাভ করেন। ১৯৯৯ সালে ইরাকের ইমামে আজম (রহ.)-এর মাজার প্রাঙ্গণে খতিব ও আওকাফ কর্মকর্তাদের সাথে সাক্ষাৎ ঘটে। জীবদ্দশায় তিনি ইরাক, মিশর, ফিলিস্তিন, সিরিয়া, ভারত, পাকিস্তানসহ একাধিক দেশে দ্বীনি সফরে অংশগ্রহণ করেন।  দেশের অভ্যন্তরে যেকোনো দুর্যোগে তিনি অসহায় মানুষের পাশে দাঁড়িয়েছেন। ১৯৯১ সালের ঘূর্ণিঝড়, ১৯৯৮ সালের বন্যা, এবং ২০১৭ সালে মায়ানমার থেকে বিতাড়িত রোহিঙ্গা মুসলমানদের জন্য ত্রাণ ও সহযোগিতা কার্যক্রম পরিচালনা করেন। ২০২১ ও ২০২৪ সালে তাঁর নির্দেশে ফিলিস্তিন ও বন্যাদুর্গত এলাকায় সহায়তা পৌঁছে দেওয়া হয়।  তিনি ছিলেন শুদ্ধতম আচার-আচরণের অনুসরণকারী এক দূরদর্শী আলেম। তাক্বওয়া, খোদাভীতি, সুন্নতের কঠোর অনুসরণ, ও সংযমী জীবনযাপন ছিল তাঁর জীবনের ভিত্তি। জাঁকজমকপূর্ণ অবস্থানেও দুনিয়াবিমুখতা ও পরকালের চিন্তা তাঁর জীবনচর্চায় প্রতিফলিত হয়েছে।   বই সমূহ  আউলিয়ায়ে কেরামের কারামত ও কাশফ   সম্মাননা    ওফাত, জানাযা ও দাফন   ২০২৪ সালের ১৭ জুলাই, ২ শ্রাবণ ১৪৩১ বঙ্গাব্দ, ১০ মুহাররম ১৪৪৬ হিজরি, রোজ বুধবার রাত ২টা ১১ মিনিটে তাহাজ্জুদের পবিত্র মুহূর্তে মহান রবের জিকিররত অবস্থায় ঢাকার গ্রীন রোডস্থ সেন্ট্রাল হসপিটালে ইন্তেকাল করেন। মৃত্যুর আগমুহূর্ত পর্যন্ত তিনি আল্লাহর স্মরণে রত ছিলেন। তাঁর ইন্তেকালের সংবাদ ছড়িয়ে পড়তেই সারা দেশে শোকের ছায়া নেমে আসে। লক্ষ লক্ষ আশেক, ভক্ত ও মুরিদগণ শোকে বিহ্বল হয়ে পড়েন।  এর আগে দীর্ঘদিন অসুস্থ থাকায় জানুয়ারিতে তাঁকে ঢাকায় ও পরে উন্নত চিকিৎসার জন্য সিঙ্গাপুরের মাউন্ট এলিজাবেথ হাসপাতালে নেওয়া হয়। অসুস্থতা সত্ত্বেও তিনি পবিত্র মদীনা শরীফ সফরের জন্য ব্যাকুল ছিলেন এবং আল্লাহর ইচ্ছায় রমজান মাসে জীবনের শেষ ওমরাহ পালনের সৌভাগ্য লাভ করেন।  ইন্তেকালের পরদিন, ১৮ জুলাই ২০২৪ ইং, বৃহস্পতিবার বাদ জোহর ছারছীনা দরবার শরীফ প্রাঙ্গণে তাঁর নামাজে জানাযা অনুষ্ঠিত হয়। লক্ষাধিক মানুষ জানাযায় অংশগ্রহণ করেন। জানাযার নামাজে ইমামতি, সমবেত জনতার উদ্দেশ্যে খুতবা প্রদান এবং তাজদীদি বাইয়াত করান তাঁর বড় সাহেবজাদা, বর্তমান গদ্দীনশীন পীর ছাহেব আলহাজ্জ হযরত মাওলানা শাহ্ আবু নছর নেছারুদ্দীন আহমাদ হুসাইন (মা.জি.আ.)। জানাযা শেষে তাঁকে তাঁর পিতার কবরের পাশে সমাহিত করা হয়।  এই বিদায় ছিল একটি যুগের অবসান, যার শোক আজও লক্ষ লক্ষ ভক্তের হৃদয়ে গভীর রেখাপাত করে।   আরও দেখুন   ছারছিনা দরবার শরীফ  শাহ্ সুফী নেছারুদ্দীন আহমদ (রহঃ)  শাহ্ সূফী আবু জাফর মোহাম্মদ ছালেহ (রহঃ)  ছারছিনা দারুসসুন্নাত কামিল মাদ্রাসা   তথ্যসূত্র